**„ლას-პალმასი"** (ესპ. Unión Deportiva Las Palmas) — ესპანეთის საფეხბურთო კლუბი ამავე სახელწოდების ქალაქიდან, კანარის კუნძულების ავტონომიური გაერთიანებიდან. შეიქმნა 1949 წლის 22 აგვისტოს. საშინაო მატჩებს ატარებს სტადიონ გრან-კანარიაზე, რომელიც 32 400 მაყურებელს იტევს.

ისტორია
-------

### დაარსება და ადრეული წლები

კლუბი დაარსდა 1949 წლის 22 აგვისტოს, ავტონომიური გაერთიანება კანარის კუნძულების 5 კლუბის შერწყმის შედეგად, ეს კლუბები იყო: „გრან კანარია", „ატლეტიკო", „რეალ კლუბ ვიქტორია", „მარინო" და „არენასი", ყველა მათგანის გერბი დატანიებულია „ლას-პალმასის" ახლანდელ ლოგოზე. შერწყმის მიზანი იყო შექმნილიყო ძლიერი კლუბი, რომელიც მიაღწევდა უკეთეს შედეგებს.

სახელის შესარჩევად გაიმართა დებატები, რომელშიც შეთანხმდნენ, რომ არც ერთი წინამორბედი კლუბის სახელი არ დაერქმეოდა ახალ კლუბს. სახელი „ლას-პალმასი" უარჰყვეს იმის გამო, რომ წარსულში უკვე არსებობდა მსგავსი სახელის კლუბი. საბოლოოდ შეარჩიეს „*Unión Deportiva Las Palmas*", ვინაიდან კლუბი შექმნილი იყო გაერთიანების მიერ (Union). პირველი საწვრთნელი ვარჯიში ჩატარდა 1949 წლის 16 სექტემბერს.

„ლას-პალმასმა" ისტორიაში პირველი სეზონი (1949–50) დაასრულა მე-2 ადგილზე, ტერსერა დივიზიონში. მომავალ, 1950-51 წლების სეზონში დაიკავა მე-3 ადგილი სეგუნდა დივიზიონში და ისტორიაში პირველად აღზევდა პრიმერა დივიზიონში. კლუბი გახდა პირველი ესპანური ფეხბურთის ისტორიაში, რომელმაც შეძლო 2 წელში უმაღლეს დივიზიონში აღზევება. 1951-52 წლების სეზონში, „ლას-პალმასი" დაქვეითდა სეგუნდა დივიზიონში, თუმცა 2 წლის შემდეგ ისევ აღზევდა და მიჯრით 6 სეზონი იასპარეზა პრიმერა დივიზიონში.

### წარმატება პრიმერაში

1963-64 წლების სეზონში, „ლას-პალმასი" გახდა სეგუნდა დივიზიონის ჩემპიონი და აღზევდა პრიმერა დივიზიონში და დააფიქსირა კლუბის საუკეთესო შედეგი ჩემპიონატში. ვისენტე დაუდერის თავკაცობით, 1967-68 წლების სეზონში „ლას-პალმასი" გავიდა მე-3 ადგილზე, „რეალ მადრიდისა და „ბარსელონის" შემდეგ. კლუბის 4 მოთამაშე გამოიძახეს ესპანეთის ეროვნულ ნაკრებში, რომელიც მასპინძლობდა 1964 წლის ევროპის ჩემპიონატს და გახდა ჩემპიონი. შემდეგ სეზონში „ლას-პალმასი" უკეთ ათამაშდა და ლიგაში დამარცხდა მხოლოდ მადრიდის „რეალთან". ასევე მოიპოვა ევროტურნირებზე ასპარეზობის უფლება, სადაც პირველ ეტაპზევე დამარცხდა გერმანულ „ჰერტასთან" (0-0 შინ, 0-1 გასვლაზე).

1971 წლის 9 მარტს, 28 წლის ასაკში მოულოდნელად გარდაიცვალა კლუბის მოთამაშე, ხუან ხუედესი. 1971-72 წლების სეზონში ფრანგმა მწვრთნელმა, პიერ სინიბალდიმ „ლას-პალმასი" მე-5 ადგილზე გაიყვანა ლიგაში, რითიც კლუბმა უეფა-ს თასზე ასპარეზობის უფლება მოიპოვა. „ტორინოს" და ბრატისლავის „სლოვანის" დამარცხების შემდეგ, „ყვითლები" ნიდერლანდურ „ტვენტესთან" დამარცხდნენ. 1974-75 წლების სეზონის დასრულების შემდეგ, „ლას-პალმასის" კიდევ ერთი ფეხბურთელი, ტონონო გარდაიცვალა, ღვიძლის ინფექციით.

კლუბის ბოლო და ამ დროისთვის უკანასკნელი მონაწილეობა ევროტურირებზე იყო 1977-78 წლების სეზონში, ტუზლის „სლობოდას" დამარცხების შემდეგ, ასპარეზობას ინგლისურ „იფსვიჩ თაუნთან" გამოეთიშნენ. ამავე სეზონის ესპანეთის თასის გათამაშებაში, „ლას-პალმასი" ფინალში გავიდა. ფინალი გაიმართა 19 აპრილს, სანტიაგო ბერნაბეუზე, „ყვითლები" „ბარსელონასთან" დამარცხდნენ, ანგარიშით 1-3. გუნდს მიგელ მუნიოსი თავკაცობდა, შემადგენლობაში იყვნენ არგენტინელი მიგენ ანხელ ბრინდისი, დანიელ კარნევალი, კარლოს მორეტე და კიკე ვოლფი.

1990-იანი წლების დასაწყისში „ლას-პალმასი" ასპარეზობდა სეგუნდა დივიზიონში, მაგრამ ასევე 6 წელი გაატარა სეგუნდა დივიზიონ ბ-ში (ეს იყო ახალი, დონით მესამე ჩემპიონატი, რომელიც შეიქმნა 1977 წელს). 
2000-02 წლებში კლუბი უმაღლეს დივიზიონში გამოდიოდა. 2001 წლის 3 ოქტომბერს, „ლას-პალმასმა" საშინაო არენაზე დაამარცხა „რეალ მადრიდი", ანგარიშით 4-2. ახალგაზრდა ფეხბურთელმა, რუბენ კასტრომ შეძლო 2 გოლის გატანა, მაგრამ საბოლოოდ კლუბი მაინც დაქვეითდა სეგუნდა დივიზიონში. 2001 წლის 22 ოქტომბერს, „ლას-პალმასმა" ითამაშა მე-1000 მატჩი პრიმერა დივიზიონში. 

2015 წლის 21 ივნისს, კლუბი დაბრუნდა პრიმერა დივიზიონში. აღსაზევებელ პლეი-ოფში სტუმრად გატანილი გოლის წესით დაამარცხა „რეალ სარაგოსა".

მიღწევები
---------

* **პრიმერა დივიზიონი**

*მე-2 ადგილი (1):* 1968/69
*მე-3 ადგილი (1):* 1967/68
* **სეგუნდა დივიზიონი**

**ჩემპიონი (4):** 1953/54, 1963/64, 1984/85, 1999/00
* **სეგუნდა დივიზიონი ბ**

**ჩემპიონი (2):** 1992/93, 1995/96
* **ესპანეთის თასი**

*ფინალისტი (1):* 1978
*1/2 ფინალისტი (3):* 1974, 1984, 1997
*1/4 ფინალისტი (3):* 1958, 1975, 1976

მიმდინარე შემადგენლობა
----------------------

შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № | პოზიცია  | ქვეყანა | მოთამაშე |
| --- | --- | --- | --- |
| 1 | მეკარე | ესპანეთი ესპანეთი | რაულ ლისოაინი |
| 2 | მცველი | ესპანეთი ესპანეთი | დავიდ სიმონი |
| 3 | მცველი | ურუგვაი ურუგვაი | მაურისიო ლემოსი |
| 4 | ნახევარმცველი | ესპანეთი ესპანეთი | ვისენტე გომესი |
| 5 | მცველი | ესპანეთი ესპანეთი | დავიდ გარსია *(კაპიტანი)* |
| 6 | ნახევარმცველი | ესპანეთი ესპანეთი | ანხელ მონტორო |
| 7 | ნახევარმცველი | განა განა | კევინ-პრინს ბოატენგი |
| 9 | თავდამსხმელი | ხორვატია ხორვატია | მარკო ლივაია |
| 10 | თავდამსხმელი | ესპანეთი ესპანეთი | ხესე როდრიგესი |
| 11 | ნახევარმცველი | ესპანეთი ესპანეთი | მომო |
| 12 | მცველი | ბრაზილია ბრაზილია | მიშელი |
| 13 | მეკარე | ესპანეთი ესპანეთი | ხავი ვარასი |

 | 

| № | პოზიცია  | ქვეყანა | მოთამაშე |
| --- | --- | --- | --- |
| 14 | ნახევარმცველი | ესპანეთი ესპანეთი | ერნან სანტანა |
| 15 | ნახევარმცველი | ესპანეთი ესპანეთი | როკე მესა |
| 16 | მცველი | ესპანეთი ესპანეთი | აიტამი არტილესი |
| 17 | მცველი | ესპანეთი ესპანეთი | პედრო ბიგასი |
| 18 | ნახევარმცველი | ესპანეთი ესპანეთი | ხავი კასტელიანო |
| 19 | ნახევარმცველი | არგენტინა არგენტინა | მატეო გარსია |
| 20 | ნახევარმცველი | ხორვატია ხორვატია | ალენ ჰალილოვიჩი |
| 21 | ნახევარმცველი | ესპანეთი ესპანეთი | ჯონათან ვიერა |
| 22 | მცველი | პორტუგალია პორტუგალია | ელდერ ლოპეში |
| 23 | მცველი | ესპანეთი ესპანეთი | დანი კასტელიანო |
| 24 | ნახევარმცველი | ესპანეთი ესპანეთი | ტანა |

 |

რესურსები ინტერნეტში
--------------------

* 

* ოფიციალური საიტი (ინგლისური)
* ლას-პალმასი (საფეხბურთო კლუბი)Twitter-ზე
* კლუბის პროფილი Soccerway-ზე
* კლუბის პროფილი Transfermarket-ზე

სქოლიო
------

1. ↑  Historia – Nombre del club (History – Club name) დაარქივებული 2013-08-24 საიტზე Wayback Machine. ; Las Palmas' official website (ესპანური)
2. ↑  Historia – De las tragedias del destino a los argentinos (71–83) (Historia – From twists of fate to Argentines (71–83)) დაარქივებული 2010-11-29 საიტზე Wayback Machine. ; Las Palmas' official website (ესპანური)
3. ↑  Spain – Cup 1978; at RSSSF
4. ↑  Liga – El 'niño' que eclipsó a Zidane reta al Madrid (Liga – The 'boy' who eclipsed Zidane challenges Madrid); Yahoo! Deportes, 12 ოქტომბერი, 2011 (ესპანური)

|  |  |  |  |
| --- | --- | --- | --- |
| 

| ხ • გ • რ
ლას-პალმასი  – მიმდინარე შემადგენლობა |
| --- |
|  |
| 

1 ლისოაინი ·
2 სიმონი ·
3 ლემოსი ·
4 გომესი ·
5 გარსია ·
6 სამპერი ·
8 ჰალილოვიჩი ·
9 კალერი ·
10 არაუხო ·
11 მომო ·
12 მიშელი ·
13 ჩიჩისოლა ·
14 სანტანა ·
15 ბ. ერერა ·
16 არტილესი ·
17 ბიგასი ·
18 კასტელიანო ·
19 ტოლედო ·
20 ვიტოლო ·
21 ვიერა ·
22 ნავარო ·
23 კასტელიანო ·
24 ტანა ·
27 ფაბიო ·
28 ბენიტო ·
29 ესპოზიტო ·
 აკვილანი ·
მწვრთნელი: მანოლო მარკესი
 |

 |